
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 978 


16 Ιουλίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός διαδικασίας για την πλήρωση θέσεων 
προσωπικού της Γραμματείας της Επιτροπής 

Ανταγωνισμού, με μετάταξη ή απόσπαση. 1 

Σύσταση στην Ιεράν Μητρόπολιν Καστοριάς Εκκλη¬ 
σιαστικού Ιδρύματος υπό την επωνυμίαν «ΕΚ¬ 
ΚΛΗΣΙΑΣΤΙΚΟΝ ΙΔΡΥΜΑ ΠΡΟΣΤΑΣΙΑΣ ΚΑΙ ΠΡΟ¬ 
ΒΟΛΗΣ ΤΩΝ ΒΥΖΑΝΤΙΝΩΝ ΚΑΙ ΜΕΤΑΒΥΖΑΝΤΙ¬ 
ΝΩΝ ΜΝΗΜΕΙΩΝ «ΠΑΝΑΓΙΑ Η ΚΑΣΤΡΙΩΤΙΣΣΑ» 


ΤΗΣ ΙΕΡΑΣ ΜΗΤΡΟΠΟΛΕΩΣ ΚΑΣΤΟΡΙΑΣ». 2 

Τροποποίηση και συμπλήρωση του Κανονισμού του 
Εκκλησιαστικού Ιδρύματος υπό την επωνυμίαν 
«ΛΕΙΤΟΥΡΓΟΙ ΥΓΕΙΑΣ ΤΗΣ ΑΓΑΠΗΣ» της Ιερός Μη- 

τροπόλεως Δημητριάδος και Αλμυρού. 3 

Κατάργιση της Απόφασης της ΕΕΤΤ ΑΠ.: 271/23/ 
30.12.2002: «Ειδική Αποζημίωση Μελών Συνεργεί¬ 
ων Ελέγχου Φάσματος Ραδιοσυχνοτήτων» (ΦΕΚ 
12/Β/2003). 4 


ΑΠΟΦΑΣΕΙ Σ 

Αριθ. 2529 (1) 

Καθορισμός διαδικασίας για την πλήρωση θέσεων προ¬ 
σωπικού της Γραμματείας της Επιτροπής Ανταγωνι¬ 
σμού, με μετάταξη ή απόσπαση. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1) τις διατάξεις του Ν. 1558/85 «Κυβέρνηση και Κυβερ¬ 
νητικά όργανα» όπως ισχύει, 

2) το Ν. 703/77 «περί ελέγχου μονοπωλίων και ολιγοπω¬ 
λίων και προστασίας του ελεύθερου ανταγωνισμού» 
όπως τροποποιήθηκε και ισχύει, 

3) το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης», 

4) το Π.Δ. 169/2003 (ΦΕΚ 140/Α/9.6.2003) «Οργανισμός 
της Γ ραμματείας της Επιτροπής Ανταγωνισμού», 

5) το γεγονός ότι από τις διατάξεις αυτής της απόφασης 
προκαλείται δαπάνη εις βάρος του προϋπολογισμού της 


Επιτροπής Ανταγωνισμού και όχι του κρατικού προϋπο¬ 
λογισμού, αποφασίζουμε: 

Άρθρο 1 

Έκδοση - περιεχόμενο - περίληψη και δημοσίευση της 
δημόσιας ανακοίνωσης 

1. Η δια μετατάξεως ή αποσπάσεως πλήρωση θέσεων 
α) μονίμου προσωπικού των κλάδων ΠΕ Διοικητικού και / 
ή Οικονομικού, ΠΕ Πληροφορικής, ΠΕ Βιβλιοθηκονόμου, 
ΤΕ Διοικητικού - Λογιστικού, ΤΕ Πληροφορικής, ΔΕ Διοι¬ 
κητικών Γραμματέων και ΥΕ Βοηθητικού Προσωπικού και 
β) ειδικού επιστημονικού προσωπικού, νομικών και οικο¬ 
νομολόγων, με σύμβαση εργασίας ιδιωτικού δικαίου αο¬ 
ρίστου χρόνου, της Γ ραμματείας της Επιτροπής Ανταγω¬ 
νισμού - Ανεξάρτητης Διοικητικής Αρχής, που έχει συστα- 
θεί και λειτουργεί σύμφωνα με το Ν. 703/77, όπως ισχύει 
και η οποία έχει έδρα την Αθήνα, γίνεται μετά από δημό¬ 
σια ανακοίνωση του Προέδρου της Επιτροπής Ανταγωνι¬ 
σμού, για υποβολή υποψηφιοτήτων από μονίμους ή με 
σύμβαση εργασίας ιδιωτικού δικαίου αορίστου χρόνου 
υπαλλήλους κατά περίπτωση, του Δημοσίου ή Ν.Π.Δ.Δ. ή 
άλλων φορέων του δημοσίου τομέα όπως ορίζεται στο 
άρθρο Μπαρ. 1 του Ν. 2190/94 όπως ισχύει και σύμφωνα 
μετηνπαρ. 3 του άρθρου 8δ του Ν. 703/77 όπως ισχύει. 

Οι μετατάξεις ή αποσπάσεις γίνονται κατά παρέκκλιση 
από τις κείμενες γενικές και ειδικές διατάξεις, με κοινή 
απόφαση των Υπουργών Ανάπτυξης, Εσωτερικών, Δημό¬ 
σιας Διοίκησης και Αποκέντρωσης και του αρμοδίου κατά 
περίπτωση Υπουργού, χωρίς να απαιτείται γνώμη υπηρε¬ 
σιακού ή άλλου συμβουλίου. 

2. Με την δημόσια ανακοίνωση ορίζονται: 

α) Οι προς πλήρωση θέσεις και ο αριθμός αυτών κατά 
κλάδο και ειδικότητα και ο τρόπος πλήρωσης τους. 

β) Τα προβλεπόμενα κατά περίπτωση γενικά, ειδικά και 
ουσιαστικά προσόντα. 

γ) Ο τίτλος της Υπηρεσίας και η Διεύθυνση προς την 
οποία θα υποβληθούν οι αιτήσεις των υποψηφίων και η 
προθεσμία υποβολής τους. 

δ) Τα δικαιολογητικά που πρέπει να υποβληθούν με τις 
αιτήσεις των υποψηφίων. 

3. Αντίγραφο της δημόσιας ανακοίνωσης αναρτάται σε 
εμφανές σημείο των Γ ραφείων της Επιτροπής Ανταγωνι¬ 
σμού, συντασσομένου σχετικού αποδεικτικού και απο- 
στέλλεται σε όλα τα Υπουργεία, τις Νομαρχιακές Αυτοδι¬ 
οικήσεις, τις Περιφερειακές Διοικήσεις καθώς και όλες τις 

λοιπές υπηρεσίες και νομικά πρόσωπα που εποπτεύονται 
από αυτούς, οι οποίοι υποχρεούνται να την κοινοποιή¬ 
σουν σε όλους τους υπαλλήλους τους. 

4. Η δημόσια ανακοίνωση, επιμελείατης Γραμματείαςτης 
Επιτροπής Ανταγωνισμού, δημοσιεύεται σε δύο ημερήσιες 
εφημερίδες ευρείας κυκλοφορίας σε φύλλα που εκάστοτε 
απέχουν πέντε (5) ημερολογιακές ημέρες μεταξύ τους. 

Άρθρο 2 

Υποβολή αιτήσεων υποψηφιοτήτων - 
Υποβλητέα δικαιολογητικά - 
Χρόνος και τρόπος υποβολής τους 

Προϋποθέσεις για την υποβολή αιτήσεων υποψηφιοτή¬ 
των για τις θέσεις: 

α) μόνιμου προσωπικού των κλάδων ΠΕ Διοικητικού ή 
και Οικονομικού, ΠΕ Πληροφορικής, ΤΕ Διοικητικού - Λο¬ 
γιστικού, ΤΕ Πληροφορικής, ΔΕ Διοικητικών Γραμματέων 
και ΥΕ Βοηθητικού Προσωπικού, της Γραμματείας της 
Επιτροπής Ανταγωνισμού και 

β) ειδικού επιστημονικού προσωπικού, είναι οι εξής: 

Οταν πρόκειται για μετάταξη, να είναι μόνιμοι υπάλλη¬ 
λοι του Δημοσίου ή Ν.Π.Δ.Δ. και όταν πρόκειται για από¬ 
σπαση να είναι υπάλληλοι του Δημοσίου ή Ν.Π.Δ.Δ. ή άλ¬ 
λων φορέων του Δημοσίου τομέα όπως αυτός ορίζεται 
στο άρθρο Μπαρ. 1 του Ν. 2190/94, όπως ισχύει. 

Οι υποψήφιοι πρέπει επιπλέον να διαθέτουν τα κατά πε¬ 
ρίπτωση προβλεπόμενα από το Π.Δ. 169/2003 
(ΦΕΚ140/Α/2003) και Π.Δ. 50/2001 (ΦΕΚ 39/Α/5.3.2001) 
προσόντα και να έχουν προϋπηρεσία τουλάχιστον τριών 
(3) ετών. 

Οι ενδιαφερόμενοι, μέσα στην οριζόμενη από τη δημό¬ 
σια ανακοίνωση προθεσμία, η οποία δεν μπορεί να είναι 
μικρότερη από πέντε (5) ημέρες από τη χρονικώς τελευ¬ 
ταία δημοσίευση της στον ημερήσιο τύπο, πρέπει να υπο¬ 
βάλλουν ή να ταχυδρομήσουν επί αποδείξει στη Γραμμα- 
τεία της Επιτροπής Ανταγωνισμού: 

α) Αίτηση - υπεύθυνη δήλωση με πλήρη στοιχεία (ταυ¬ 
τότητας, ταχυδρομικής διεύθυνσης κ.λπ.) 

β) Αναλυτικό βιογραφικό σημείωμα. 

γ) Αντίγραφα τίτλων σπουδών και βεβαιώσεις από όπου 
να προκύπτουν τα αναγκαία κατά περίπτωση προσόντα. 

δ) Πιστοποιητικό της Υπηρεσίας τους, από το οποίο να 
προκύπτουν τα έτη προϋπηρεσίας καθώς και τυχόν ηθι¬ 
κές αμοιβές ή στοιχεία της πειθαρχικής τους κατάστα- 
σης. 

Η αίτηση υποψηφιότητας κοινοποιείται ταυτόχρονα 
στην υπηρεσία Διοικητικού ή προσωπικού στην οποία 
υπάγονται οι αιτούντες. 

Άρθρο 3 

Υποχρεώσεις της αρμόδιας της πρόσληψη Αρχής 

1. Η Γραμματεία της Επιτροπής Ανταγωνισμού παρα- 
λαμβάνει της υποβαλλόμενες αιτήσεις των υποψηφίων 
και της πρωτοκολλά αυθημερόν. 

2. Μετά τη λήξη της προθεσμίας υποβολής των αιτήσε¬ 
ων και παρελεύσεως ευλόγου χρόνου για την περίπτωση 
της ενδεχόμενης υποβολής ταχυδρομικώς αιτήσεων, η 
Γ ραμματεία αποστέλλει αυτές με σχετικό πίνακα εις δι- 
πλούν, στον οποίο καταχωρούνται κατ' αλφαβητική σει¬ 
ρά, στον Πρόεδρο της Επιτροπής Ανταγωνισμού, ο οποί¬ 
ος επαληθεύει αυτόν και το ένα αντίτυπο επιστρέφει στην 
Γ ραμματεία, με επισημειωματική βεβαίωση περί της πα¬ 
ραλαβής. 


3. Σε περίπτωση παραλαβής αιτήσεων που έχουν απο¬ 
σταλεί ταχυδρομικώς, μετά τη λήξη της προθεσμίας, 
ελέγχεται, ειδικότερα, η σφραγίδα με ημερομηνία που 
έχει τεθεί στο ταχυδρομικό γραφείο. 

Άρθρο 4 
Λήψη απόφασης 

Η Ολομέλεια της Επιτροπής Ανταγωνισμού, με πρό¬ 
σκληση του Προέδρου της, συνέρχεται εντός ευλόγου 
χρόνου από τη λήξη της προθεσμίας υποβολής αιτήσεων 
και ελέγχει τα δικαιολογητικά των υποψηφίων αποκλείο¬ 
ντας, εκείνους των οποίων οι αιτήσεις είναι εκπρόθεσμες 
ή δεν συνοδεύονται από τα απαιτούμενα δικαιολογητικά, 
καθώς και εκείνους, από τα δικαιολογητικά των οποίων, 
δεν προκύπτει ότι έχουν τα απαιτούμενα κατά περίπτωση 
τυπικά προσόντα. 

Περαιτέρω, η Ολομέλεια της Επιτροπής Ανταγωνισμού, 
εκτιμά τα τυπικά και ουσιαστικά προσόντα των υποψη¬ 
φίων καθώς και την εν γένει προσωπικότητά τους, και κα¬ 
τόπιν συνέντευξης αυτών, εφόσον κριθεί απαραίτητο, με 
κύριο κριτήριο την ικανότητα και δυνατότητα να ανταπο- 
κριθούν στα καθήκοντα της πλήρωση θέσης, αποφασίζει 
ποιοι υποψήφιοι είναι κατάλληλοι για την πλήρωση των 
αντίστοιχων θέσεων. 

Η μετάταξη ή η απόσπαση των υποψηφίων πραγματο¬ 
ποιείται με κοινή απόφαση του Υπουργού Ανάπτυξης, 
Εσωτερικών, Δημοσίας Διοίκησης και Αποκέντρωσης και 
του αρμοδίου κατά περίπτωση Υπουργού, κατά παρέκ¬ 
κλιση από τις σχετικές διατάξεις της κείμενης νομοθε¬ 
σίας, σύμφωνα με τα οριζόμενα στο άρθρο 42 του Ν. 
3105/2003. 

Αρθρο 5 

Η πλήρωση των θέσεων Γ εν. Διευθυντή και Προϊσταμέ¬ 
νων Διευθύνσεων με απόσπαση ή μετάταξη, πραγματο¬ 
ποιείται σύμφωνα με τα προβλεπόμενα στο Π.Δ. 
169/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2003 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 
-♦- 

Αριθ. 2467/1471 (2) 

Σύσταση στην Ιερόν Μητρόπολιν Καστοριάς Εκκλησια¬ 
στικού Ιδρύματος υπό την επωνυμίαν «ΕΚΚΛΗΣΙΑΣΤΙ¬ 
ΚΟΝ ΙΔΡΥΜΑ ΠΡΟΣΤΑΣΙΑΣ ΚΑΙ ΠΡΟΒΟΛΗΣ ΤΩΝ ΒΥ¬ 
ΖΑΝΤΙΝΩΝ ΚΑΙ ΜΕΤΑΒΥΖΑΝΤΙΝΩΝ ΜΝΗΜΕΙΩΝ «ΠΑ¬ 
ΝΑΓΙΑ Η ΚΑΣΤΡΙΩΤΙΣΣΑ»ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΑΣΤΟΡΙΑΣ». 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ 
ΤΗΣ ΕΛΛΑΔΟΣ 

Έχουσα υπ’όψει: 

1. Τας διατάξεις των άρθρων 29 παράγρ. 2 και 59 παρά- 
γρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος», 

2. Τας υποχρεώσεις της Ποιμενούσης Εκκλησίας τας 
απορρεούσας έκτων Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υποχρεώσεις της Εκκλησίας δια την διάσωσιν, 
αποκατάστασιν και Προστασίαν των Βυζαντινών και Με¬ 
ταβυζαντινών Μνημείων Της. 

4. Την υπ’ αριθμ. 525 5.11.2002 Πρότασιν του Σεβα- 
σμιωτάτου Μητροπολίτου Καστοριάς Σεραφείμ. 

5. Την από 17.2.2003 Γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

6. Την από 2.7.2003 Απόφασιν Αυτής, αποφασίζει: 

Συνιστά εις την Ιεράν Μητρόπολιν Καστοριάς Εκκλη¬ 
σιαστικόν Ίδρυμα υπό την επωνυμίαν: «ΕΚΚΛΗΣΙΑΣΤΙ¬ 
ΚΟΝ ΙΔΡΥΜΑ ΠΡΟΣΤΑΣΙΑΣ ΚΑΙ ΠΡΟΒΟΛΗΣ ΤΩΝ ΒΥΖΑ¬ 
ΝΤΙΝΩΝ ΚΑΙ ΜΕΤΑΒΥΖΑΝΤΙΝΩΝ ΜΝΗΜΕΙΩΝ «ΠΑΝΑΓΙΑ 
Η ΚΑΣΤΡΙΩΤΙΣΣΑ» ΤΗΣ ΙΕΡΑΣ ΜΗΤΡΟΠΟΛΕΩΣ ΚΑΣΤΟ¬ 
ΡΙΑΣ», το οποίον θαλειτουργή ως υπηρεσία του Νομικού 
Προσώπου της οικείας Ιερός Μητροπόλεως και θα 
εδρεύη εις την πόλιν της Καστοριάς. Η οργάνωσις, διοί- 
κησις, διαχείρισις και λειτουργία του Ιδρύματος τούτου 
θα διέπεται από τας διατάξεις του επομένου Κανονισμού: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑΝ 
ΕΚΚΛΗΣΙΑΣΤΙΚΟΝ ΙΔΡΥΜΑ ΠΡΟΣΤΑΣΙΑΣ ΚΑΙ 
ΠΡΟΒΟΛΗΣΤΩΝ ΒΥΖΑΝΤΙΝΩΝ ΚΑΙ 
ΜΕΤΑΒΥΖΑΝΤΙΝΩΝ ΜΝΗΜΕΙΩΝ 

«ΠΑΝΑΓΙΑ Η ΚΑΣΤΡΙΩΤΙΣΣΑ» 

ΤΗΣ ΙΕΡΑΣ ΜΗΤΡΟΠΟΛΕΩΣ ΚΑΣΤΟΡΙΑΣ 

Άρθρο 1 

Σύσταση - Επωνυμία - Έδρα 

Στην περιφέρεια της Ιερός Μητροπόλεως Καστοριάς και 
υπό την πνευματική και διοικητική εποπτεία αυτής, συνί- 
σταται Εκκλησιαστικό Ίδρυμα υπό την επωνυμίαν «ΕΚ¬ 
ΚΛΗΣΙΑΣΤΙΚΟΝ ΙΔΡΥΜΑ ΠΡΟΣΤΑΣΙΑΣ ΚΑΙ ΠΡΟΒΟΛΗΣ 
ΤΩΝ ΒΥΖΑΝΤΙΝΩΝ ΚΑΙ ΜΕΤΑΒΥΖΑΝΤΙΝΩΝ ΜΝΗΜΕΙΩΝ 
«ΠΑΝΑΓΙΑ Η ΚΑΣΤΡΙΩΤΙΣΣΑ», το οποίο θα λειτουργεί ως 
υπηρεσία του Νομικού Προσώπου της οικείας Ιερός Μη¬ 
τροπόλεως, εξαρτημένη από αυτό, αυτοτελούς διαχείρι¬ 
σης και μη κερδοσκοπικού χαρακτήρα και θα διέπεται από 
τις διατάξεις του παρόντος Κανονισμού. Έδρα του Ιδρύμα¬ 
τος τούτου είναι η πόλη της Καστοριάς. Το Ίδρυμα θα στε¬ 
γάζεται προσωρινά στα Γραφεία της Ιερός Μητροπόλεως. 

Άρθρον 2 

Σκοποί και μέσα για την επίτευξή τους 

1. Σκοποί του Ιδρύματος είναι ιδίως: 

α. Η διάσωση, αποκατάσταση, προστασία και ανάδειξη 
των βυζαντινών και μεταβυζαντινών μνημείων που ευρί- 
σκονται στην περιφέρεια της Ιερός Μητροπόλεως Κα¬ 
στοριάς. 

β. Η πολεοδομική κατοχύρωση και διαμόρφωση των 
ακαλύπτων χώρων των εν λόγω μνημείων προς την κα¬ 
τεύθυνση της οργανικής ένταξης και ανάδειξης τους 
εντός των ιστορικών οικισμών (πόλης και χωριών) της πε¬ 
ριοχής. 

γ. Η διεκδίκηση και η επαναφορά στην οικεία Ιερά Μη¬ 
τρόπολη ιστορικών της κειμηλίων και αρχείων, βυζαντι¬ 
νών και μεταβυζαντινών, που ευρίσκονται στην κατοχή 
κρατικών ή άλλων οργανισμών, καθώς και η συντήρηση, 
ένταξη και ανάδειξη τους στο Εκκλησιαστικό και Ιστορικό 
Μουσείο της Ιερός Μητροπόλεως. 

δ. Η διατήρηση του λατρευτικού χαρακτήρατων ως άνω 
μνημείων. 


ε. Η προβολή τους, καθώς και των πρωτοβουλιών και 
δράσεων του Ιδρύματος από τον Τύπο, τα ηλεκτρονικά 
Μ.Μ.Ε. και το διαδίκτυο. 

2. Μέσα για την επίτευξη τοον ανωτέρω σκοπών είναι 
ιδίως: 

α. Η προώθηση οργανωμένων παρεμβάσεων διάσω¬ 
σης, αποκατάστασης, προστασίας και ανάδειξης των ως 
άνω μνημείων και των στοιχείων τους (τοιχογραφίες, νω¬ 
πογραφίες, αγιογραφίες, τέμπλα, φορητές εικόνες, ιερά 
σκεύη, κ.α.) και κατοχύρωσης και διαμόρφωσης των ακά¬ 
λυπτων χώρων τους, σε συνεργασία με τους αρμόδιους ή 
ενδιαφερομένους φορείς (Υπουργεία, Εφορίες, Πολεο¬ 
δομίες, Πανεπιστημιακές Σχολές, Ινστιτούτα, Ιδρύματα, 
κ.α.) τόσο της χώρας μας, όσο και της αλλοδαπής. 

β. Ο συντονισμός των ενεργειών διεκδίκησης και επα¬ 
ναφοράς στην οικεία Ιερά Μητρόπολη των ιστορικών της 
κειμηλίων και αρχείων. 

γ. Η δημιουργία και λειτουργία Κέντρου Έρευνας, Τεκ¬ 
μηρίωσης και Πληροφόρησης. 

δ. Η δημιουργία και λειτουργία Βιβλιοθήκης. 

ε. Η διοργάνωση σχετικών Ημερίδων και Συνεδρίων. 

στ. Η έκδοση σχετικών εργασιών, μελετούν, ειδικών 
ανακοινώσεων και οοιρί. 

ζ. Οποιοδήποτε άλλο πρόσφορο μέσο ήθελε αποφασί¬ 
σει το Διοικητικό Συμβούλιο του Ιδρύματος. 

Άρθρο 3 

Οργάνωση, Διοίκηση, Διοικητικό Συμβούλιο 

1. Το Ίδρυμα τελεί υπό την πνευματική και διοικητική 
εποπτεία της Ιερός Μητροπόλεως Καστοριάς και διοικεί- 
ται από πενταμελές Διοικητικό Συμβούλιο, που απαρτίζε¬ 
ται από: α) τον εκάστοτε Σεβασμιώτατο Μητροπολίτη Κα¬ 
στοριάς, ως Πρόεδρο, β) τονεκάστοτε Πρωτοσύγκελλο η 
Γ ενικό Αρχιερατικό Επίτροπο η άλλον Κληρικό της Ιερός 
Μητροπόλεως Καστοριάς, που θα ορίσει ο Σεβασμιώτα- 
τος Μητροπολίτης, ως Αντιπρόεδρο, ο οποίος, σε περί¬ 
πτωση απουσίας η κωλύματος του Σεβασμιωτάτου Μη¬ 
τροπολίτου, θα αναπληρώνει αυτόν και θα προεδρεύει 
του Διοικητικού Συμβουλίου, γ) τρεις λαϊκούς άνδρες η 
γυναίκες, κατοίκους της περιφέρειας της Ιερός Μητρο¬ 
πόλεως, που διακρίνονται για το ήθος, την πνευματική κα¬ 
τάρτιση και ωριμότητα τους, την κατάρτιση τους σε θέ¬ 
ματα που έχουν σχέση με τους σκοπούς του Ιδρύματος, 
την διάθεση τους να προσφέρουν τις υπηρεσίες τους 
στον τομέα αυτό και το ενδιαφέρον τους για την ζωή και- 
το έργο της τοπικής Εκκλησίας. 

2. Ο Αντιπρόεδρος και τα ως άνω τρία τακτικά μελή του 
Διοικητικού Συμβουλίου (της παραγράφου 1γ παρόντος 
άρθρου) διορίζονται για μια τετραετία από τον Σεβασμιώ¬ 
τατο Μητροπολίτη Καστοριάς, ύστερα από έγγραφη πρό¬ 
ταση του Μητροπολιτικού Συμβουλίου. Επίσης, από τον 
Σεβασμιώτατο Μητροπολίτη Καστοριάς, ύστερα από έγ¬ 
γραφη πρόταση του Μητροπολιτικού Συμβουλίου, και για 
την αυτή τετραετία, διορίζονται ως αναπληρωματικά μέλη 
δυο λαϊκοί, άνδρες η γυναίκες, που διαθέτουν τα προσό¬ 
ντα που αναφέρονται στην παράγραφο 1γ του παρόντος 
άρθρου. Το αξίωμα των μελών του Δ.Σ. είναι τιμητικό και 
άμισθο, οι δε διορισθέντες δύνανται να επαναδιορισθούν. 

3. Μέλη του Δ.Σ. του Ιδρύματος που δεν ανταποκρίνονται 
στα καθήκοντα τους ή προβαίνουν σε ενέργειες που έρχο¬ 
νται σε αντίθεση με τους σκοπούς του Ιδρύματος, παύονται 
και αντικαθίστανται από τον Σεβασμιώτατο Μητροπολίτη. 

4. Το Δ.Σ. του Ιδρύματος συγκροτείται σε σώμα κατά 

την πρώτη συνεδρίαση του και εκλέγει τον Γραμματέα και 
τον Ταμία. 

5. Το Δ.Σ. συνέρχεται τακτικά κάθε μήνα και εκτάκτως, 
όταν παρίσταται ανάγκη, ύστερα από πρόσκληση του 
Προέδρου ή, σε περίπτωση απουσίας ή κωλύματος αυ¬ 
τού, του Αντιπροέδρου, ή ύστερα από έγγραφη αίτηση 
προς τον Πρόεδρο τριών μελών αυτού. 

6. Το Δ.Σ. ευρίσκεται σε απαρτία όταν παρίσταται οπωσ¬ 
δήποτε ο Πρόεδρος ή, σε περίπτωση απουσίας ή κωλύ¬ 
ματος αυτού, ο Αντιπρόεδρος και δύο από τα μέλη του. Οι 
αποφάσεις του Δ.Σ. λαμβάνονται κατά πλειοψηφία των 
παρόντων μελών. Σε περίπτωση ισοψηφίας υπερισχύει η 
ψήφος του Προέδρου ή, σε περίπτωση απουσίας ή κωλύ¬ 
ματος αυτού, του Αντιπροέδρου. 

Άρθρο 4 

Αρμοδιότητες του Διοικητικού Συμβουλίου 

1. Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες: 

α. Αποφασίζει για κάθε θέμα που αφορά στην οργάνω¬ 
ση, διοίκηση και λειτουργία του Ιδρύματος, στην διαχείρι¬ 
ση και αξιοποίηση ενγένειτωνπάσηςφύσεως περιουσια¬ 
κών στοιχείων, που έχουν διατεθεί σε χρήση του Ιδρύμα¬ 
τος, και στην διάθεση των πόρων του Ιδρύματος, καθώς 
και για κάθε ενέργεια που σχετίζεται με την εκπλήρωση 
των σκοπών αυτού. 

β. Συνεργάζεται για όλα τα σχετικά ζητήματα με το Μη- 
τροπολιτικό Συμβούλιο της Ιερός Μητροπόλεως Καστο¬ 
ριάς, μετά Εκκλησιαστικά Συμβούλια των Ιερών Ναών, με 
τα Διοικητικά Συμβούλια των Εκκλησιαστικών Ιδρυμάτων 
της περιφέρειας της Ιερός Μητροπόλεως, με διαφόρους 
πολιτιστικούς, επιστημονικούς και λοιπούς Συλλόγους, 
με Εκπαιδευτικά Ιδρύματα, καθώς και με την Νομαρχιακή 
και Τοπική Αυτοδιοίκηση, τους τοπικούς φορείς και εν γέ- 
νει με τις αρμόδιες κρατικές υπηρεσίες για την προαγω¬ 
γή και επίτευξη των σκοπών του Ιδρύματος. 

γ. Μεριμνά για την εξεύρευση οικονομικών πόρων και 
γιατηνεύρρυθμη, ομαλή και απρόσκοπτη λειτουργία του 
Ιδρύματος. 

δ. Αποφασίζει για την σύσταση ειδικών επιτροπών ερ¬ 
γασίας, σύμφωνα με τις ανάγκες που μπορεί να προκύ- 
ψουν, για την επιστημονική υποβοήθηση του έργου του 
Ιδρύματος. 

ε. Προτείνει στο οικείο Μητροπολιτικό Συμβούλιο, το 
οποίο και αποφασίζει σχετικά, την πρόσληψη από το Νο¬ 
μικό Πρόσωπο της οικείας Ιερός Μητροπόλεως του ανα¬ 
γκαίου για την λειτουργία του Ιδρύματος έμμισθου προ¬ 
σωπικού, σύμφωνα με τις διατάξεις της κειμένης νομοθε¬ 
σίας, και τον διορισμό στο αυτό Νομικό Πρόσωπο του 
εθελοντικού προσωπικού. 

στ. Καταρτίζει το ετήσιο Προϋπολογισμό και Απολογι¬ 
σμό του Ιδρύματος, τους οποίους και υποβάλλει εγκαί¬ 
ρως για έγκριση στο οικείο Μητροπολιτικό Συμβούλιο. 

ζ. Αποφασίζει για κάθε άλλο θέμα, το οποίο δεν προ- 
βλέπεται από τον παρόντα Κανονισμό, με την επιφύλαξη 
της έγκρισης των πράξεών του από το οικείο Μητροπολι- 
τικό Συμβούλιο. 

Άρθρο 5 

Αρμοδιότητες του Προέδρου, 
του Αντιπροέδρου, του Γ ραμματέα και 
του Ταμία του Διοικητικού Συμβουλίου 

1. Ο Πρόεδρος του Διοικητικού Συμβουλίου: 

α. Έχει την ευθύνη όλωντωνδραστηριοτήτωντου Ιδρύ¬ 


ματος και συντονίζει τα μέλη του Διοικητικού Συμβουλίου 
για την υλοποίηση των σκοπών αυτού. 

β. Εκπροσωπεί το Ίδρυμα ενώπιον κάθε Διοικητικής, Δι¬ 
καστικής και Εκκλησιαστικής Αρχής και οποιασδήποτε 
άλλης Αρχής και σε όλες του τις σχέσεις με άλλα Ιδρύμα¬ 
τα, Οργανισμούς, νομικά και φυσικά πρόσωπα. 

γ. Λαμβάνει γνώση όλων των εισερχομένων και εξερχό- 
μενων εγγράφων του Ιδρύματος, συνυπογράφει με τον 
Γραμματέα όλη την αλληλογραφία αυτού και συνυπο¬ 
γράφει με τον Ταμία τα οικονομικής φύσεως έγγραφα. 

δ. Συγκαλείτου Διοικητικό Συμβούλιο σε συνεδριάσεις, 
διευθύνει τις σε αυτές συζητήσεις και συνυπογράφει με 
τον Γ ραμματέα τα πρακτικά των συνεδριάσεων. 

ε. Εν γένει μεριμνά για την εφαρμογή των διατάξεωντου 
παρόντος Κανονισμού και των αποφάσεων του Διοικητι¬ 
κού Συμβουλίου. 

2.0 Αντιπρόεδρος του Δ.Σ. αναπληρώνει τον Πρόεδρο, 
σε περίπτωση απουσίας η κωλύματος, σε όλες τις ως άνω 
αρμοδιότητες αυτού και ενεργεί κατόπιν εντολής του. 

3. Ο Γραμματέας του Δ.Σ.: 

α. Τηρείτο Βιβλίο Πρωτοκόλλου του Ιδρύματος και συ¬ 
ντάσσει όλα τα έγγραφα και όλη την αλληλογραφία του 
Ιδρύματος για την οποία ενημερώνειτον Πρόεδρο και την 
οποία συνυπογράφει με αυτόν. 

β. Τηρεί το Βιβλίο Πρακτικών των Συνεδριάσεων του 
Δ.Σ. του Ιδρύματος, συνυπογράφει με τον Πρόεδρο τα εν 
λόγω πρακτικά, τα οποία συντάσσει, και φυλάσσει την 
σφραγίδα του Ιδρύματος. 

4. Ο Ταμίας του Δ.Σ.: 

α. Ενεργεί για λογαριασμό του Δ.Σ., έναντι του οποίου 
είναι υπόλογος, τις διαχειριστικές πράξεις αναφορικά με 
τα πόσης φύσεως περιουσιακά στοιχεία που έχουν διατε¬ 
θεί σε χρήση του Ιδρύματος. 

β. Τηρεί το Βιβλίο Ταμείου, καθώς και τα Διπλότυπα 
Γραμμάτια Εισπράξεως και Εντάλματα Πληρωμής του 
Ιδρύματος. Εισπράττει κάθε έσοδο του Ιδρύματος με δι¬ 
πλότυπα Γ ραμμάτια Εισπράξεως, θεωρημένα απάτην οι¬ 
κεία Ιερά Μητρόπολη, με την ένδειξη «Δια το Εκκλησια¬ 
στικόν Ίδρυμα Προστασίας και Προβολής των Βυζαντι¬ 
νών καί των Μεταβυζαντινών Μνημείων «Παναγία η 
Καστριώτισσα», τα οποία συνυπογράφει με τον Πρόεδρο. 
Διενεργεί τις πληρωμές για κάθε δαπάνη που προβλέπε- 
ται στον εγκεκριμένο Προϋπολογισμό βάσει διπλοτύπων 
Ενταλμάτων Πληρωμής, θεωρημένων από την οικεία Ιερά 
Μητρόπολη, τα οποία επίσης, συνυπογράφει, όπως άλ¬ 
λωστε και όλα τα οικονομικής φύσεως έγγραφα, με τον 
Πρόεδρο. 

γ. Ευθύνεται για την φύλαξη των χρημάτων του Ιδρύμα¬ 
τος, τα οποία κατατίθενται σε ιδιαίτερο λογαριασμό μιας 
από τις Τράπεζες που λειτουργούν στην πόλη της Καστο¬ 
ριάς, στο όνομα του Νομικού Προσώπου της οικείας Ιε¬ 
ρός Μητροπόλεως με την ένδειξη «Δια το Εκκλησιαστικόν 
Ίδρυμα Προστασίας και Προβολής των Βυζαντινών και 
των Μεταβυζαντινών Μνημείων «Παναγία η Καστριώτισ¬ 
σα», και διενεργεί αναλήψεις χρημάτων κατόπιν αποφά- 
σεως του Δ.Σ., για την λήψη της οποίας είναι απαραίτητη 
η ψήφος του Σεβασμιοτάτου Μητροπολίτου, ως Προέ¬ 
δρου. 

δ. Μεριμνά για την έγκαιρη κατάρτιση και υποβολή στο 
τέλος κάθε οικονομικού έτους στο Δ.Σ. των σχεδίων Προ¬ 
ϋπολογισμού, Απολογισμού και Ισολογισμού του Ιδρύμα¬ 
τος και τηρεί το Βιβλίο Κτηματολογίου και το Βιβλίο Υλι¬ 
κού. 

Άρθρο 6 

1. Το προσωπικό του Ιδρύματος, το οποίο βρίσκεται υπό 
την εποπτεία του Δ.Σ. αυτού, διακρίνεται σε εθελοντικό 
και έμμισθο. Στο εθελοντικό προσωπικό συγκαταλέγο¬ 
νται όσα άτομα προσφέρουν δωρεάν τις υπηρεσίες τους 
στο Ίδρυμα, ενώ στο έμμισθο τα άτομα που προσλαμβά¬ 
νονται με πρόταση του Δ.Σ. στο οικείο Μητροπολιτικό 
Συμβούλιο, από το Νομικό Πρόσωπο της οικείας Ιεράς 
Μητροπόλεως, εφόσον το εθελοντικό προσωπικό δεν 
επαρκεί για την κάλυψη των αναγκών λειτουργίας του 
Ιδρύματος, σύμφωνα με τις διατάξεις της κείμενης νομο¬ 
θεσίας. 

2. Η ιδιότητατου μέλουςτου Δ.Σ. δεν είναι ασυμβίβαστη 
με την κατοχή θέσης προσωπικού του Ιδρύματος. 

Άρθρο 7 

Το Ίδρυμα έχει αυτοτελή διαχείρηση, τηρεί δε, με την 
μέριμνα του Γραμματέα και του Ταμία του Δ.Σ., τα Γενικά 
και Διαχειριστικά αυτού Βιβλία, θεωρημένα για κάθε νόμι¬ 
μη χρήση από την Ιερά Μητρόπολη Καστοριάς, ήτοι: 

α. Βιβλίο Πρωτοκόλλου εισερχομένων και εξερχόμενων 
εγγράφων. 

β. Βιβλίο Πρακτικών των συνεδριάσεων του Δ.Σ. 

γ. Βιβλίο Ταμείου και διπλότυπα Γραμμάτια Εισπράξει- 
ος και Εντάλματα Πληρωμής, τα οποία είναι εκτελεστέα 
εφόσον φέρουν την υπογραφή του Προέδρου και του Τα¬ 
μία του Ιδρύματος. 

δ. Βιβλίο Κτηματολογίου, στο οποίο καταγράφονται 
όλα τα ακίνητα περιουσιακά στοιχεία, που έχουν διατεθεί 
σε χρήση του Ιδρύματος. 

ε. Βιβλίο Υλικού, στο οποίο καταγράφονται όλα τα κινη¬ 
τά περιουσιακά στοιχεία, που έχουν διατεθεί σε χρήση 
του Ιδρύματος. 

Άρθρο 8 

Πόροι του Ιδρύματος και διάθεση τους 

1. Πόροι του Ιδρύματος είναι: 

α. Οι εκάστοτε επιχορηγήσεις της Ιεράς Μητροπόλεως 
Καστοριάς, καθώς και οι υπέρ αυτού εισφορές των Ιερών 
Ναών και των Ιερών Μονών της περιφέρειας της Ιεράς 
Μητροπόλεως και εν γένει Εκκλησιαστικών Νομικών Προ¬ 
σώπων Δημοσίου ή Ιδιωτικού Δίκαιου. 

β. Π ρόσοδοι από την αξιοποίηση των πάσης φύσεως πε¬ 
ριουσιακών στοιχείων, που έχουν διατεθεί σε χρήση του 
Ιδρύματος. 

γ. Πρόσοδοι από την αξιοποίηση εθνικών, ευρωπαϊκών 
και διεθνών προγραμμάτων. 

δ. Π ρόσοδοι από την πραγματοποίηση διαφόρων εκδη¬ 
λώσεων του Ιδρύματος, λαχειοφόρων αγορών, εράνων 
νόμιμα διενεργουμένων, κ.ά. 

ε. Δωρεές, εν ζωή ή αίτια θανάτου, κληρονομιές και κλη¬ 
ροδοσίες κινητών και ακινήτων φυσικών ή νομικών προ¬ 
σώπων, καταλειπόμενες υπέρ αυτού και περιεχόμενες 
κατά πλήρη κυριότητα στο Νομικό Πρόσωπο της οικείας 
Ιεράς Μητροπόλεως. 

στ. Εισφορές, σε είδος ή σε χρήμα, φίλων του Ιδρύμα¬ 
τος. 

ζ. Κρατικές επιχορηγήσεις, επιχορηγήσεις της Ευρω¬ 
παϊκής Ένωσης, επιχορηγήσεις της Νομαρχιακής και Το¬ 
πικής Αυτοδιοίκησης, επιχορηγήσεις Οργανισμών και άλ¬ 
λων Νομικών Προσώπων Δημοσίου ή Ιδιωτικού Δίκαιου, 
επιχορηγήσεις φυσικών προσώπων και κάθε άλλη νόμιμη 
επιχορήγηση. 


η. Κάθε άλλη πρόσοδος, σύμφωνη με το Ορθόδοξο Χρι¬ 
στιανικό πνεύμα, που προέρχεται από κάθε είδους δρα¬ 
στηριότητες του Ιδρύματος και κάθε νόμιμη πηγή και δεν 
κατονομάζεται ρητά στον παρόντα Κανονισμό. 

2. Η περιέλευση οιουδήποτε κινητού ή ακινήτου πράγ¬ 
ματος στην χρήση του Ιδρύματος γίνεται πάντα στο όνο¬ 
μα του Νομικού Προσώπου της οικείας Ιεράς Μητροπό¬ 
λεως, στο οποίο μεταβιβάζεται η κυριότητα, νομή και κα¬ 
τοχή του πράγματος. Στην πράξη δε της μεταβίβασης 
γίνεται ειδικότερη μνεία και αναφορά με την ένδειξη «Διά 
το Εκκλησιαστικόν Ίδρυμα Προστασίας και Προβολής 
των Βυζαντινών και των Μεταβυζαντινών Μνημείων «Πα¬ 
ναγία η Καστριώτισσα», το οποίο ως Εκκλησιαστικό Ίδρυ¬ 
μα, θα έχει την χρήση, για όσο χρόνο υφίσταται, προς εκ¬ 
πλήρωση των σκοπώντου. 

3. Οι ανωτέρω πόροι του Ιδρύματος διατίθενται κατόπιν 
αποφάσεων του Δ.Σ. αυτού, που εγκρίνεται από το οικείο 
Μητροπολιτικό Συμβούλιο, για την αγορά του απαραίτητου 
εξοπλισμού του Ιδρύματος, για την προώθηση οργανωμέ¬ 
νων παρεμβάσεων διάσωσης, αποκατάστασης, προστα¬ 
σίας και ανάδειξηςτων βυζαντινών και μεταβυζαντινών μνη¬ 
μείων που ευρίσκονται στην περιφέρεια της Ιεράς Μητρο¬ 
πόλεως Καστοριάς, για την προώθηση άλλων 
παρεμβάσεων και την πραγματοποίηση δραστηριοτήτων 
και έργων, σύμφωνα με τηνπρόβλεψητου άρθρου 2τουπα- 
ρόντος Κανονισμού, για την κάλυψη κάθε δαπάνης που ανα¬ 
κύπτει, συμπεριλαμβανομένης αυτής της μισθοδοσίας του 
προσωπικού, και αποσκοπεί στην επίτευξη των σκοπώντου 
Ιδρύματος και για την κάλυψη κάθε δαπάνης που προβλέ- 
πεται στον εγκεκριμένο Προϋπολογισμό του Ιδρύματος. 

4. Το τυχόν χρη ματικό πλεόνασμα από την οικονομική δια¬ 
χείρηση του Ιδρύματος, κατατίθεται σε ιδιαίτερο λογαρια¬ 
σμό μιας από τις Τράπεζες που λειτουργούν στην πόλη της 
Καστοριάς στο όνομα του Νομικού Προσώπου της οικείας 
Ιεράς Μητροπόλεως με την ένδειξη «Διάτο Εκκλησιαστικόν 
Ίδρυμα Προστασίας και Προβολήςτων Βυζαντινών και των 
Μεταβυζαντινών Μνημείων «Παναγία η Καστσριώτισσα». 

Άρθρο 9 

Το Ίδρυμα έχει ίδια σφραγίδα με δύο επάλληλους κύ¬ 
κλους, η οποία φέρει στο κέντρο την εικόνα της Παναγίας 
της Καστριωτίσσης. Στον μεν εξωτερικό κύκλο αναγρά¬ 
φονται οι λέξεις «ΙΕΡΑ ΜΗΤΡΟΠΟΑΙΣ ΚΑΣΤΟΡΙΑΣ», στον 
δε εσωτερικό κύκλο η επωνυμία του Ιδρύματος «ΕΚ¬ 
ΚΛΗΣΙΑΣΤΙΚΟΝ ΙΔΡΥΜΑ ΠΡΟΣΤΑΣΙΑΣ ΚΑΙ ΠΡΟΒΟ- 
ΛΗΣ’ΤΩΝ ΒΥΖΑΝΤΙΝΩΝ ΚΑΙ ΜΕΤΑΒΥΖΑΝΤΙΝΩΝ ΜΝΗ¬ 
ΜΕΙΩΝ «ΠΑΝΑΓΙΑ Η ΚΑΣΤΡΙΩΤΙΣΣΑ». 

Άρθρο 10 

Το παρόν Ίδρυμα με την ως άνω μορφή και οργάνωση, 
καταργείται με απόφαση της Ιεράς Συνόδου κατόπιν αι¬ 
τιολογημένης αποφάσεως του Δ.Σ. αυτού, για την λήψη 
της οποίας είναι απαραίτητη η ψήφος του Σεβασμιότατου 
Μητροπολίτου, ως Προέδρου, που εγκρίνεται από το οι¬ 
κείο Μητροπολιτικό Συμβούλιο, όταν δεν εκπληρώνει τις 
εκκλησιολογικές αυτού προϋποθέσεις και την αποστολή 
του, όταν παρεκκλίνει των σκοπών του ή καταστεί ανέφι¬ 
κτη η λειτουργίατου. Σε κάθε περίπτωση κατάργησηςτου 
Ιδρύματος, η χρήση των πάσης φύσεως περιουσιακών 
στοιχείων, η οποία είχε παραχωρηθεί στο Ίδρυμα, επα¬ 
νέρχεται αυτοδικαίως στο Νομικό Πρόσωπο της οικείας 
Ιεράς Μητροπόλεως, στην πλήρη κυριότητα του οποίου 
άλλωστε και αυτά ανήκουν. 

Άρθρο 11 

1. Ο παρών Κανονισμός ισχύει από της δημοσιεύσεως 
αυτού στο επίσημο Δελτίο της Εκκλησίας της Ελλάδος 
«ΕΚΚΛΗΣΙΑ» και στην Εφημερίδα της Κυβερνήσεως. 

2. Κάθε τροποποίηση αυτού γίνεται από την Ιερά Συνο¬ 
δό κατόπιν αιτιολογημένης αποφάσεως του Δ.Σ. του 
Ιδρύματος, για την λήψη της οποίας είναι απαραίτητη η 
ψήφος του Σεβασμιωτάτου Μητροπολιτού, ως Προέ¬ 
δρου, που εγκρίνεται από το οικείο Μητροπολιτικό Συμ¬ 
βούλιο. Δημοσιεύεται δε όπως και ο παρών Κανονισμός. 

Άρθρο 12 

Από τις διατάξεις του παρόντος Κανονισμού προκαλεί- 
ται δαπάνη σε βάρος του προϋπολογισμού του Νομικού 
Προσώπου της Ιεράς Μητροπόλεως Καστοριάς, το ύψος 
της οποίας δεν δύναται να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2003 
Ο Πρόεδρος 

1- Ο Αθηνών ΧΡΙΣΤΟΔΟΥΛΟΣ 

-Φ- 

Αριθ. 2225/1453 (3) 

Τροποποίηση και συμπλήρωση του Κανονισμού του Εκ¬ 
κλησιαστικού Ιδρύματος υπό την επωνυμίαν «ΛΕΙ¬ 
ΤΟΥΡΓΟΙ ΥΓΕΙΑΣ ΤΗΣ ΑΓΑΠΗΣ» της Ιεράς Μητροπό¬ 
λεως Δημητριάδος και Αλμυρού. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ 
ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις της παραγράφου 2 του άρθρου 29, του 
Νόμου 590/1977 «Περί Καταστατικού Χάρτου της Εκκλη¬ 
σίας της Ελλάδος», 

2. Τας υποχρεώσεις της ποιμαινούσης Εκκλησίας αι 
οποίαι απορρέουν από τους Ιερούς Κανόνας και τους Νό¬ 
μους του Κράτους προς το Χριστεπώνυμον πλήρωμα της 
Αγιότατης Εκκλησίας. 

3. Τας διατάξεις του άρθρου 12 της από 11.6.1999 Απο¬ 
φάσεως της Διαρκούς Ιεράς Συνόδου (Φ.Ε.Κ. 1792/τ.Β'/ 
28.9.1999). 

4. Τας 2/12.3.2001 και 1/15.1.2003 Αποφάσεις του Διοι¬ 
κητικού Συμβουλίου του Ιδρύματος «ΛΕΙΤΟΥΡΓΟΙ ΥΓΕΙΑΣ 
ΤΗΣ ΑΓΑΠΗΣ» της Ιεράς Μητροπόλεως Δημητριάδος και 
Αλμυρού. 

5. Την 1392/29.11.2002 Πρότασιν του Σεβασμιωτάτου 
Μητροπολίτου Δημητριάδος και Αλμυρού Ιγνατίου. 

6. Την από 18.2.2003 Γνωμάτευσιντου Νομικού Γραφεί¬ 
ου της Εκκλησίας της Ελλάδος. 

7. Την από 2.7.2003 Απόφασιν Αυτής, αποφασίζει: 

Τηντροποποιησιν και συμπλήρωσιν της από 11.6.1999 

Αποφάσεως Αυτής περί συστάσεως και λειτουργίας Εκ¬ 
κλησιαστικού Ιδρύματος υπό την επωνυμίαν «ΛΕΙΤΟΥΡ¬ 
ΓΟΙ ΥΓΕΙΑΣ ΤΗΣ ΑΓΑΠΗΣ», της Ιεράς Μητροπόλεως Δη¬ 
μητριάδος και Αλμυρού (Φ.Ε.Κ. 1792/τ.Β'/28.9.1999) ως 
κάτωθι: 

Άρθρο 1 

Εις το άρθρον 2 της 11.6.1999 Αποφάσεως της Διαρ¬ 
κούς Ιεράς Συνόδου περί συστάσεως και λειτουργίας Εκ¬ 
κλησιαστικού Ιδρύματος υπό την επωνυμίαν «ΛΕΙΤΟΥΡ¬ 


ΓΟΙ ΥΓΕΙΑΣ ΤΗΣ ΑΓΑΠΗΣ», της Ιεράς Μητροπόλεως Δη¬ 
μητριάδος και Αλμυρού, προστίθενται παράγραφοι γ’ και 
δ’ έχουσαι ως εξής: 

«γ. Η ανάληψις διεθνών βιώσιμων δράσεων, σε συ¬ 
νεργασία με αξιόπιστους φορείς της κοινωνίας των πο¬ 
λιτών (Μ.Κ.Ο., τοπικοί αναπτυξιακοί φορείς, Ο.Τ.Α., πα¬ 
νεπιστημιακά δίκτυα, αγροτικοί συνεταιρισμοί, φορείς 
ιδιωτικής πρωτοβουλίας κ.α.), στις αναπτυσσόμενες 
χώρες στον τομέα της υγείας προς την κατεύθυνση της 
ουσιαστικής βελτίωσης του βιοτικού και κοινωνικού επι¬ 
πέδου των κατοίκων τους, ιδίως των ευπαθών ομάδων 
του πληθυσμού και του περιορισμού της φτώχειας. Οι 
δράσεις αυτές θα καλύπτουν και την αποστολή επεί¬ 
γουσας ανθρωπιστικής βοήθειας και επισιτιστικής βοή¬ 
θειας, ενώ θα επεκτείνονται και σε κάθε τομέα αναπτυ¬ 
ξιακής διάστασης. 

δ. Η υλοποιησις προγραμμάτων, σε συνεργασία με τους 
προαναφερόμενους φορείς, και προγραμμάτων των φο¬ 
ρέων αυτών στις αναπτυσσόμενες χώρες, και η αρωγή 
προς την κατεύθυνση της αποτελεσματικής διαχείρισης 
τους και της μεγιστοποίησης των εξ αυτών ωφελειών για 
τις τοπικές κοινωνίες στους τομείς της κοινωνικής φρο¬ 
ντίδας και πρόνοιας, της εκπαίδευσης και κατάρτισης, 
της εν γένει στήριξης των ευπαθών ομάδων του πληθυ¬ 
σμού, της προστασίας των ανθρωπίνων δικαιωμάτων, της 
ισότητας των δύο φύλων, της προστασίας του περιβάλ¬ 
λοντος και της δημιουργίας θεσμικών θεμελίων». 

Άρθρον 2 

Η ισχύς της παρούσης Αποφάσεως άρχεται από της δη- 
μοσιεύσεώςτης εις την Εφημερίδα της Κυβερνήσεως και 
εις το Περιοδικόν «ΕΚΚΛΗΣΙΑ» της Εκκλησίας της Ελλά¬ 
δος. 

Άρθρον 3 

Από τας διατάξεις της Αποφάσεως αυτής προκαλείται 
δαπάνη εις βάρος του προϋπολογισμού του νομικού προ¬ 
σώπου της Ιεράς Μητροπόλεως Δημητριάδος και Αλμυ¬ 
ρού, το ύψος της οποίας δεν δύναται να προσδιορισθή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2003 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 

-Φ- 

Αριθ. Α.Π.288/155 (4) 

Κατάργηση της Απόφασης της ΕΕΤΤ ΑΠ.: 271/23/ 
30.12.2002: «Ειδική Αποζημίωση Μελών Συνεργείων 
Ελέγχου Φάσματος Ραδιοσυχνοτήτων» (ΦΕΚ 12/Β/ 
2003). 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. το Ν. 2867/2000, «Οργάνωση και Λειτουργία των Τη¬ 
λεπικοινωνιών και άλλες Διατάξεις», (ΦΕΚ 273/Α72000) 
και ιδίως, τα στοιχεία ιθ' και κη', της παραγράφου 14 του 
άρθρου 3, 

β. την Κοινή Υπουργική Απόφαση αριθ. 62189/2001 «Κα¬ 
νονισμός Οικονομικής Διαχείρισης της ΕΕΤΤ» (ΦΕΚ 1391/ 
Β'/2001), και ιδίως το άρθρο 3, στοιχεία Α και Ε, 

γ. την Κοινή Υπουργική Απόφαση αριθ. 2/2981/0022/ 
15.4.2003 (ΦΕΚ 490/Β/2003), για τον Καθορισμό Αποδο¬ 
χών και Πρόσθετων Απολαβών του Προσωπικού της 
ΕΕΤΤ, 

δ. την Απόφαση της ΕΕΤΤ ΑΠ.: 276/55/14.2.2003 (ΦΕΚ 
256/Β/2003) Κανονισμός κάλυψης δαπανών μετακίνησης 
και ημερήσιας αποζημίωσης των μελών και του προσωπι¬ 
κού της ΕΕΤΤ εντός και εκτός Επικράτειας, και ιδίως το 
άρθρο 5, 

ε. το γεγονός ότι καθίσταται απαραίτητη η ρητή κατάρ¬ 
γηση της Απόφασης της ΕΕΤΤ ΑΠ.: 271/23/30.12.2002 
(ΦΕΚ 12/Β/2003), για την Ειδική Αποζημίωση Μελών Συ¬ 
νεργείων Ελέγχου Φάσματος Ραδιοσυχνοτήτων, τα οποία 
πλέον θα αποζημιώνονται με βάση τις προαναφερόμενες 
διατάξεις, επειδή: 

• με την ΚΥΑ αριθ. 2/2981/0022/15.4.2003 για τον Κα¬ 
θορισμό Αποδοχών και Πρόσθετων Απολαβών του Προ¬ 
σωπικού της ΕΕΤΤ, επήλθε πλήρη ρύθμιση του ζητήματος 
των Αποδοχών και Πρόσθετων απολαβών του Προσωπι¬ 
κού της ΕΕΤΤ, και 


• μετά τη δημοσίευση της Απόφασης της ΕΕΤΤ ΑΠ.: 
276/55/14.2.2003, «Κανονισμός κάλυψης δαπανών μετα¬ 
κίνησης και ημερήσιας αποζημίωσης των Μελών και του 
Προσωπικού της ΕΕΤΤ εντός και εκτός Επικράτειας», 
ρυθμίσθηκε μεταξύ άλλων, το θέμα της χρήσης ιδιωτικού 
αυτοκινήτου για μετακίνηση Συνεργείου (άρθρο 5), 
στ. το γεγονός ότι με την Απόφαση αυτή δεν προκαλεί- 
ται δαπάνη ούτε σε βάρος του κρατικού προϋπολογι¬ 
σμού, ούτε σε βάρος του Προϋπολογισμού της ΕΕΤΤ, 
αποφασίζει: 

Η Απόφαση της ΕΕΤΤ Α.Π.: 271/23/30.12.2002 (ΦΕΚ 
12/Β/2003), για την Ειδική Αποζημίωση Μελών Συνεργεί¬ 
ων Ελέγχου Φάσματος Ραδιοσυχνοτήτων καταργείται. 

Η παρούσα απόφαση αυτή να δημοσιευθεί στην Εφη¬ 
μερίδα της Κυβερνήσεως. 

Μαρούσι, 4 Ιουλίου 2003 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

Η τιμή πώλησης του Τεύχους Α.Ε. & Ε.Π.Ε. σε μορφή ϋϋ - γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηίθΓΠθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θυτο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































